શાંતનુ કહે છે કે તેને આસામમાં ક્યારેય એવું લાગ્યું નથી કે પોતે બહારના છે. આસામમાં બંગાળીઓ ઉપરાંત અન્ય ભારતીયોની હાજરીનો અસંતોષ વ્યક્ત થતો રહ્યો છે. બાંગલાદેશી ઘૂસણખોરોને કારણે મોટો વિવાદ અને આંદોલનો પણ થયાં. તે બધાંની વચ્ચે ટકી ગયેલાં શાંતનુ હવે અચાનક પોતાના જન્મસ્થાનમાં જ ‘પરદેશી’ બની ગયા છે. હાલમાં એનઆરસીને સ્થગિત કરાયું છે, પણ તેને ડિસેમ્બરમાં અપડેટ કરવામાં આવશે. ત્યાં સુધીમાં પોતે પોતાનું નામ દાખલ કરાવી શકશે એમ શાંતનુને લાગે છે.